open-index/open-wikipedia-markdown huggingface dataset:
Δανακός Σύρου

Ο **Δανακός** είναι ένα μικρό χωριό που βρίσκεται στη δυτική πλευρά του νησιού της Σύρου και μεταξύ των οικισμών Γαλησσάς και Κίνι. Στον οικισμό συναντάμε δύο εκκλησίες: το ναό της Αγίας Θηρεσίας και τον Άγιο Κήρυκο, το παλαιότερο εκκλησάκι του νησιού. Στον Δανακό γεννήθηκε και έζησε τα πρώτα χρόνια της ζωής του ο Μάρκος Βαμβακάρης, ιδιαίτερα σημαντικός μουσικός του ρεμπέτικου.

## Διοίκηση και πληθυσμός
Διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου. Σύμφωνα με την απογραφή του 2011, στην περιοχή ζουν σήμερα 78 κάτοικοι. Η πορεία του πληθυσμού:

## Εξωτερικοί σύνδεσμοι
*Δήμος Σύρου - Ερμούπολης 

## Παραπομπές


Κατηγορία:Χωριά της περιφερειακής ενότητας Σύρου
Ατλαντίδα της Ερήμου

Η **Ατλαντίδα της Ερήμου** (στα Αγγλικά μεταφράζεται και ως *Iram of the Pillars*), όπου στα πολύ παλιά χρόνια, υπήρχε μια πόλη η οποία χάθηκε. Σήμερα είναι χαμένη σε μια από τις πιο αφιλόξενες ερήμους στον κόσμο, στην Ρουμπ'αλ Καλί (*Rub 'al Khali*) και συγκεκριμένα στη Σαουδική Αραβία.

## Ιστορία
Στα πολύ παλιά χρόνια, σύμφωνα με παλιές ιστορίες, υπήρχε μια μικρή επαρχία που κατοικούνταν από ανθρώπους και την έλεγαν *'Ουμπάρ* (*Ubar*). Η επαρχία αυτή ήταν αρκετά απομακρυσμένη από τις υπόλοιπες και βρισκόταν ακριβώς εκεί που βρίσκεται η Ατλαντίδα σήμερα. Έχει ανακαλυφθεί πως αυτή η επαρχία υπήρχε 3.000 χρόνια π.Χ. προς τον 1ο αιώνα μ.Χ. Σύμφωνα με θρύλους, η πόλη αυτή είχε αναπτυχθεί πολύ γρήγορα λόγω του εμπορίου που ερχόταν από την Ευρώπη και από τις γύρω περιοχές της Αραβίας. 

Σε αρχαία και παλιά κείμενα με Αραβικά γράμματα και διάφορες πηγές, αποδεικνύουν πως η πόλη της Ουμπάρ ήταν μια πόλη που κατοικούνταν από ομάδες ανθρώπων και όχι κάποια επαρχία. Επίσης η λέξη *Ubar*, σε ορισμένους δεν ήταν κατανοητή και ένας από αυτούς ήταν ο Πτολεμαίος ο χάρτης του οποίου δεν είχε γραφτεί αυτό το όνομα αλλά το όνομα *Lobaritae* (Λομπαριτάε). 

Το Κοράνι 1.400 χρόνια πριν, αναφέρεται σε μια συγκεκριμένη πόλη με το όνομα της Ιρέμ (μια πόλη με πυλώνες), το οποίο δεν ήταν προφανώς γνωστό στην αρχαία ιστορία και ανύπαρκτη όσον αφορά ως ιστορικοί ανησυχούσαν. Όμως τον Δεκέμβριο του 1978 του Εθνικού περιοδικού *Geographic* ότι το 1973, η πόλη της Έμπλα (Ebla) ανασκάφηκε στη Συρία. Επίσης οι ερευνητές ανακάλυψαν τα βιβλία όπου γραφόταν οι επιχειρήσεις που υπήρχαν εκείνη την εποχή. Ανάμεσα στα ονόματα των επιχειρήσεων, είχε βρεθεί και το όνομα *Ubar*. Επομένως, η πόλη της Έμπλα είχε κάποιες σχέσεις με την Ουμπάρ. 

Επίσης, το Κοράνι αναφέρει πως ο βασιλιάς της Ουμπάρ, ο Σαντάντ (Saddad) είχε παραβιάσει τις προειδοποιήσεις του προφήτη Χαντ (Hud) και του Αλλάχ, και για αυτό ο λαός του τιμωρήθηκε. Ο Αλλάχ τότε προκάλεσε αμμοθύελλα, με αποτέλεσμα η επαρχία να "θαφτεί" μέσα στην άμμο.

Κατηγορία:Αραβική μυθολογία
Σάμι Κεντίρα

Ο **Σάμι Κεντίρα** (, 4 Απριλίου 1987) είναι Γερμανός πρώην ποδοσφαιριστής.

Γεννήθηκε στη Στουτγκάρδη στις 4 Απριλίου 1987 από Τυνήσιο πατέρα και Γερμανίδα μητέρα. Ο μικρότερός του αδερφός, Ράνι, ειναι και αυτός ποδοσφαιριστής.

## Σταδιοδρομία σε συλλόγους

## Εθνική Ομάδα
Ο Κεντίρα έχει αγωνιστεί με τις «μικρές» Εθνικές Γερμανίας U16 και U21.

Με την Εθνικής Γερμανίας έχει κατακτήσει το Παγκόσμιο Κύπελλο του 2014.

## Τίτλοι-Διακρίσεις
### Σύλλογοι
*  **[[ΦφΜ Στουτγκάρδη|Στουτγκάρδη]]**
** Μπουντεσλίγκα: 2006-07
** Φιναλίστ Κυπέλλου Γερμανίας: 2007

*  **[[Ρεάλ Μαδρίτης]]**
** Πρωτάθλημα Ισπανίας: 2011-12
** Κύπελλο Ισπανίας: 2010-11, 2013-14 (φιναλίστ: 2012-13)
** Ισπανικό Super Cup: 2012 (φιναλίστ: 2013)
** Τσάμπιονς Λιγκ: 2013-14
** ΟΥΕΦΑ Σούπερ Καπ: 2014
** Παγκόσμιο Κύπελλο Συλλόγων: 2014

*  **[[Γιουβέντους]]**
** Πρωτάθλημα Ιταλίας: 2015-16, 2016-17, 2017-18, 2018-19, 2019-20
** Κύπελλο Ιταλίας: 2015-16, 2016-17, 2017-18
** Σούπερ Καπ Ιταλίας: 2018, 2019

### Εθνική Γερμανίας
* Παγκόσμιο Κύπελλο: 2014 (κυπελλούχος), 2010 (τρίτη θέση)
* Πρωτάθλημα ΟΥΕΦΑ U21: 2009 (κυπελλούχος)

## Παραπομπές

## Εξωτερικοί σύνδεσμοι

* 

Κατηγορία:Γερμανοί ποδοσφαιριστές
Κατηγορία:Τυνήσιοι ποδοσφαιριστές
Κατηγορία:Γερμανοί τυνησιακής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γερμανίας Κ17
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Γερμανοί ποδοσφαιριστές στο εξωτερικό
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Χέρτα Βερολίνου
Λούκας Ποντόλσκι

Ο **Λούκας Ποντόλσκι** (Γερμανικά: *Lukas Josef Podolski*, 4 Ιουνίου 1985) είναι Γερμανός διεθνής ποδοσφαιριστής που αγωνίζεται ως επιθετικός. Ήταν μέλος της εθνικής ομάδας της χώρας του που κατέκτησε το Παγκόσμιο Κύπελλο Ποδοσφαίρου του 2014, ενώ ήταν ο καλύτερος νέος παίκτης στο Παγκόσμιο Κύπελλο Ποδοσφαίρου του 2006.

Ανήκει στη Γκούρνικ Ζάμπζε και μέχρι το 2017 ήταν διεθνής με την εθνική ομάδα της Γερμανίας.

## Γκούρνικ Ζάμπζε
Στις 6 Ιουλίου 2021 ανακοινώθηκε από την πολωνική Γκούρνικ Ζάμπζε, έχοντας υπογράψει μονοετές συμβόλαιο.

## Προσωπική Ζωή
Γεννήθηκε στο Γκλίβιτσε της Πολωνίας. Το 1987 η οικογένειά του εγκαταστάθηκε στην τότε Δυτική Γερμανία ως παλιννοστούντες.

## Τίτλοι
### Σύλλογοι
**[[Μπάγερν Μονάχου]]**
** Πρωτάθλημα Γερμανίας: 2007–08
** Κύπελλο Γερμανίας: 2007–08
** Λιγκ Καπ Γερμανίας: 2007

**[[Γαλατασαράι]]**
** Κύπελλο Τουρκίας: 2015–16
** Σούπερ Καπ Τουρκίας: 2015, 2016

### Εθνική Γερμανίας
* Ευρωπαϊκό Πρωτάθλημα Ποδοσφαίρου: 2η θέση το 2008
* Παγκόσμιο Κύπελλο: Τρίτος το 2006 και το 2010

## Παραπομπές


## Εξωτερικοί σύνδεσμοι

* Επίσημος ιστότοπος του παίκτη

Κατηγορία:Γερμανοί ποδοσφαιριστές
Κατηγορία:Ποδοσφαιριστές ΦΚ Κολωνία
Κατηγορία:Ποδοσφαιριστές Μπάγερν Μονάχου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Γερμανίας Κ17
Κατηγορία:Ποδοσφαιριστές Εθνικής Γερμανίας Κ19
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Εθνικής Γερμανίας Κ18
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Τζε 1 Λιγκ
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Αντάλιασπορ
Κατηγορία:Ποδοσφαιριστές Γκούρνικ Ζάμπζε
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Μπάγερν Μονάχου Β
Κατηγορία:Γερμανοί πολωνικής καταγωγής
Κατηγορία:FIFA Century Club
Κατηγορία:Γερμανοί ποδοσφαιριστές στο εξωτερικό
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Βίσελ Κόμπε
Αλάτσατα

Τα **Αλάτσατα** () είναι πόλη στη Χερσόνησο της Ερυθραίας της επαρχίας της Σμύρνης στη Μικρά Ασία, σημερινή Τουρκία Το όνομα της πόλης προέρχεται από την αρχαία ελληνική λέξη άλας, στην ελληνική δημοτική γλώσσα αλάτι.

Η πόλη πριν από το 1922 είχε σχεδόν αμιγώς Ελληνικό Ορθόδοξο χριστιανικό πληθυσμό. Ιδρύθηκε στα μέσα του 17ου αιώνα από Έλληνες μετανάστες κυρίως από τη Μάνη όπου εγκατέλειψαν τα σπίτια τους λόγω της τουρκοκρατίας. Η αρχιτεκτονική των σπιτιών στα Αλάτσατα είναι παρόμοια με αυτή των σπιτιών της Μάνης καθώς και τα οικοδομικά υλικά όπως η πέτρα είναι επίσης παρόμοια. Από τα τέλη του 18ου αιώνα γνώρισε ιδιαίτερη οικονομική, πνευματική και πολιτιστική ανάπτυξη και εξελίχθηκε σε ένα από τα πιο σημαντικά αγροτικά κέντρα των δυτικών μικρασιατικών παραλίων. Το επίνειό της ήταν η Αγριλιά. Κύρια πηγή εισοδήματος σχεδόν όλων των κατοίκων ήταν η παραγωγή σταφίδας προς εξαγωγή στην κεντρική Ευρώπη.

Βρίσκεται στον δρόμο προς τη Σμύρνη, 70 χλμ. δυτικά από αυτήν με έντονα διατηρημένα τα χαρακτηριστικά του Αιγαίου. Ήταν σημαντικό πολιτιστικό κέντρο, όπως αποδεικνύεται από τις αρχαιολογικές ανακαλύψεις που υπολογίζονται να είναι από την εποχή των Χετταίων.

## Παραπομπές


## Βιβλιογραφία
* Γκαρμάτης Κ.Ι. Μαστροσταμάτη Μ.Ν., (2007), Μετά τα Αλάτσατα, Οι Αλατσατιανοί ανά τον Κόσμο, Α' έκδοση: Σύλλογος Αλατσατιανών "Τα Εισόδια της Θεοτόκου", Αθήνα, ISBN 978-960-87159-1-2
* Κλεάνθης Φ.Ν., (2003), Αλάτσατα η Χαμένη Πατρίδα μου Β' έκδοση: Σύλλογος Αλατσατιανών "Τα Εισόδια της Θεοτόκου", Αθήνα, ISBN 960-87159-0-3
* Βλάμος Α. Κ., (1946), Τα Αλάτσατα της Ιωνικής ή Ερυθραίας Χερσονήσου 1640-1914, Α' έκδοση: Μιχ. Τριανταφύλλου, Θεσσαλονίκη.

## Εξωτερικοί σύνδεσμοι
* http://www.alatsata.net/ Σύλλογος Αλατσατιανών "Τα Εισόδια της Θεοτόκου", Αιγάλεω, Αθήνα
* http://www.alatsata.gr/ Σύλλογος Αλατσατιανών Νομού Ηρακλείου, Κρήτη

Κατηγορία:Επαρχία Σμύρνης
Κατηγορία:Ασιατικές πόλεις της Τουρκίας
Φαινυλομεθανιμίνη

Η **φαινυλομεθανιμίνη** ή **ιμινομεθυλοβενζένιο** είναι η χημική ένωση με σύντομο συντακτικό τύπο PhCH=NH. Είναι μια πρωτοταγής αρωματική ιμίνη.

## Παραγωγή

### Από βενζαλδεΰδη και αμμωνία

Με επίδραση αμμωνίας σε βενζαλδεΰδη:


\mathrm{PhCHO + NH_3 \xrightarrow{} PhCH=NH + H_2O}



## Χημικές ιδιότητες και παράγωγα

### Συμπεριφορά βάσης

Παράγει άλατα με οξέα. Π.χ.:


\mathrm{
PhCH=NH + HCl \xrightarrow{} [PhCH=NH_2^+]Cl^-}



### Αναγωγή

Ανάγεται προς βενζυλαμίνη:


\mathrm{
PhCH=NH + H_2 \xrightarrow{Ni} PhCH_2NH_2}



## Παρατηρήσεις, υποσημειώσεις και αναφορές


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, *Οργανική Χημεία*, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Αρωματικές ιμίνες
C8H9N

Ο χημικός τύπος **C<sub>8</sub>H<sub>9</sub>N**, με μοριακή μάζα 119,16 amu) μπορεί να αναφέρεται και στα ακόλουθα ισομερή:

# N-φαινυλαιθανιμίνη, με σύντομο συντακτικό τύπο PhN=CHCH3.
# 1-φαινυλαιθανιμίνη, με σύντομο συντακτικό τύπο PhC(=NH)CH3.
# 2-φαινυλαιθανιμίνη, με σύντομο συντακτικό τύπο PhCH2CH=NH.
# N-μεθυλοφαινυλομεθανιμίνη, με σύντομο συντακτικό τύπο PhCH=NCH3
# Ν-βενζυλομεθανιμίνη, με σύντομο συντακτικό τύπο PhCH2N=CH2.
# N(ο-μεθυλοφαινυλο)μεθανιμίνη, με σύντομο συντακτικό τύπο (ο-C6H4)N=CH2.
# N-(μ-μεθυλοφαινυλο)μεθανιμίνη, με σύντομο συντακτικό τύπο (μ-C6H4)N=CH2.
# N-(π-μεθυλοφαινυλο)μεθανιμίνη, με σύντομο συντακτικό τύπο (π-C6H4)N=CH2.
# (ο-μεθυλοφαινυλο)μεθανιμίνη, με σύντομο συντακτικό τύπο (ο-C6H4)CH=NH2.
# (μ-μεθυλοφαινυλο)μεθανιμίνη, με σύντομο συντακτικό τύπο (μ-C6H4)CH=NH2.
# (π-μεθυλοφαινυλο)μεθανιμίνη, με σύντομο συντακτικό τύπο (π-C6H4)CH=NH2.
# ινδολίνη.
# ισοϊνδολίνη.
Γέζι Ντούντεκ

Ο **Γέρζι Χένρικ Ντούντεκ** (πολωνική γλώσσα: *Jerzy Henryk Dudek*, γενν. 23 Μαρτίου 1973) είναι παλαίμαχος Πολωνός ποδοσφαιριστής, που αγωνιζόταν στη θέση του τερματοφύλακα.

## Σταδιοδρομία
Ο Γέρζι Ντούντεκ έχει αγωνιστεί στις Κονκόρντια Κνούροβ και Σόκολ Τίχι, ενώ από το 1996 και έπειτα έχει αγωνιστεί στις Φέγενορντ, Λίβερπουλ, με την οποία κατέκτησε το Τσάμπιονς Λιγκ στην Κωνσταντινούπολη, αποκρούοντας τις εκτελέσεις πέναλτι των Αντρέα Πίρλο και Άντριι Σεφτσένκο.
Μέχρι το 2011 αγωνίστηκε στην Ρεάλ Μαδρίτης, με την οποία στέφθηκε πρωταθλητής Ισπανίας (2007-2008) και κυπελλούχος (2011). Το > του με τη φανέλα των «μερένχες» ήταν το παιχνίδι της τελευταίας αγωνιστικής της Πριμέρα Ντιβιζιόν , όπου οι Μαδριλένοι αντιμετώπισαν την ήδη υποβιβασμένη ομάδα της Αλμερία στο Σαντιάγκο Μπερναμπέου και την συνέτριψαν με 8-1. Ο Ντούντεκ βρισκόταν βασικός κάτω από τα γκολπόστ και αγωνίστηκε μέχρι το 79ο λεπτό της αναμέτρησης, όπου αντικαταστάθηκε από τον νεαρό τερματοφύλακα Ζέσους. Με δάκρυα στα μάτια, ο Πολωνός τερματοφύλακας άκουσε για τελευταία φορά το χειροκρότημα από τους οπαδούς των Μαδριλένων που βρίσκονταν στο γήπεδο. Αυτή ήταν μόλις η δεύτερη συμμετοχή του με την φανέλα της Ρεάλ Μαδρίτης σε επίσημο αγώνα.
Με την Εθνική ομάδα της Πολωνίας έχει 59 συμμετοχές, ανάμεσά τους και οι τρεις του Παγκοσμίου Κυπέλλου το 2002 στην Άπω Ανατολή (Ιαπωνία-Νότια Κορέα).

## Εξωτερικοί σύνδεσμοι

* Γέρζι Ντούντεκ στο 90minut.πλ 
* Επίσημη ιστοσελίδα του παίκτη  

Κατηγορία:Πολωνοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές Κονκόρντια Κνούροβ
Κατηγορία:Ποδοσφαιριστές ΓΚΣ Τίχι
Κατηγορία:Ποδοσφαιριστές Εκστρακλάσα
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Πολωνοί ποδοσφαιριστές στο εξωτερικό
Κρασιμίρ Μπαλάκοφ

Ο **Κρασιμίρ Γκέντσεφ Μπαλάκοφ** (Красимир Генчев Балъков, γενν. 29 Μαρτίου 1966) είναι Βούλγαρος πρώην ποδοσφαιριστής και πρώην προπονητής της κροατικής Χάιντουκ Σπλιτ. 

Γεννήθηκε στο Βέλικο Τάρνοβο στις 29 Μαρτίου 1966 και αγωνιζόταν στη μεσαία γραμμή.

## Διακρίσεις
### Σύλλογοι
*  **[[Σπόρτινγκ Λισαβόνας]]**
** Κύπελλο Πορτογαλίας: 1995
*  **[[ΦφΜ Στουτγκάρδη]]**
** Κύπελλο Γερμανίας: 1997
** Κύπελλο Ιντερτότο: 2000, 2002
** Κύπελλο Κυπελλούχων Ευρώπης: 1998 (Φιναλίστ)

### Εθνική Βουλγαρίας
* Παγκόσμιο Κύπελλο: Τέταρτος το 1994

Κατηγορία:Βούλγαροι ποδοσφαιριστές
Κατηγορία:Βούλγαροι προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Εθνικής Βουλγαρίας
Κατηγορία:Προπονητές ποδοσφαίρου Γκρασχόπερς Ζυρίχης
Κατηγορία:Προπονητές ποδοσφαίρου ΦΚ Ζανκτ Γκάλεν
Κατηγορία:Προπονητές ποδοσφαίρου Τσερνομόρετς Μπουργκάς
Κατηγορία:Προπονητές ποδοσφαίρου Χάιντουκ Σπλιτ
Κατηγορία:Προπονητές ποδοσφαίρου 1. ΦΚ Καϊζερσλάουτερν
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Έταρ Βελίκο Τάρνοβο
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Πάρβα Λίγκα (Βουλγαρία)
Θεώρημα ισοδυναμίας των επιτοκίων

Στις αγορές συναλλάγματος η γενική σχέση μεταξύ τρεχουσών και προθεσμιακών συναλλαγματικών ισοτιμιών προσδιορίζεται από το **θεώρημα ισοτιμίας των επιτοκίων** (interest rate parity theorem).

Σύμφωνα με το θεώρημα ισοτιμίας των επιτοκίων, οι επενδυτές θα πρέπει να κερδίζουν την ίδια απόδοση ανεξαρτήτως της χώρας επένδυσης, εφόσον έχει γίνει η κατάλληλη προσαρμογή κάθε φορά με βάση τον κίνδυνο της επένδυσης. Λαμβάνει υπόψη δηλαδή το γεγονός ότι επενδύοντας σε μια ξένη χώρα, η συνολική απόδοση επηρεάζεται και από τη διακύμανση της συναλλαγματικής ισοτιμίας μεταξύ του εγχώριου και ξένου νομίσματος. 
Η σχέση που εκφράζει το θεώρημα ισοτιμίας των επιτοκίων είναι η εξής:

**[''Προθεσμιακή συναλλαγματική ισοτιμία'' / ''Τρέχουσα συναλλαγματική ισοτιμία''] = (1 + ''τρέχον εγχώριο επιτόκιο'') / (1 + ''τρέχον ξένο επιτόκιο'')**

Στην παραπάνω σχέση η προθεσμιακή και η τρέχουσα συναλλαγματική ισοτιμία εκφράζονται σε μονάδες εγχώριου νομίσματος ανά μονάδα ξένου νομίσματος. Η σχέση ουσιαστικά υποδηλώνει ότι οι διαφορές στα επιτόκια μεταξύ δύο χωρών, συμψηφίζονται με τις αντίστοιχες διαφορές ανάμεσα στην προθεσμιακή και στην τρέχουσα συναλλαγματική ισοτιμία των νομισμάτων των δύο χωρών.
Εάν για κάποιο λόγο σε δεδομένη χρονική στιγμή δεν ισχύει η παραπάνω σχέση, θα λάβουν χώρα κερδοσκοπικές κινήσεις στις αγορές συναλλάγματος έως ότου ισχύσει. Το είδος αυτών των συναλλαγών το οποίο εν τέλει οδηγεί σε ισοτιμία μεταξύ των επιτοκίων ονομάζεται καλυμμένη κερδοσκοπία επιτοκίου (covered interest arbitrage). 

## Βιβλιογραφία
* Eugene F. Brigham - Joel F. Houston: “Fundamentals of Financial Management”, Harcourt College Publishers
* James C. Van Horne: “Financial Management and Policy”, Prentice - Hall International Editions
* J. Fred Weston - Eugene F. Brigham: “Βασικές αρχές της χρηματοοικονομικής διαχείρισης και πολιτικής”, Εκδόσεις Παπαζήση

## Διαδικτυακές πηγές
* https://web.archive.org/web/20190603013013/http://www.siriopoulos.tk/

Κατηγορία:Διεθνή χρηματοοικονομικά
TV Globo

Η **TV Globo** (παλαιότερα γνωστό ως **Rede Globo**) είναι ένας βραζιλιάνικος τηλεοπτικός σταθμός που ανήκει στην Grupo Globo. Ιδρύθηκε στις 26 Απριλίου 1965 από τον Ρομπέρο Μαρίνο. Ο σταθμός έχει την έδρα του στο Ρίο ντε Τζανέιρο.

Το TV Globo είναι το μεγαλύτερο εμπορικό τηλεοπτικό δίκτυο στη Λατινική Αμερική και το δεύτερο μεγαλύτερο εμπορικό τηλεοπτικό δίκτυο στον κόσμο πίσω από το ABC. Είναι ο μεγαλύτερος παραγωγός τηλενουβέλες, δίπλα στην Televisa, Telemundo, Caracol, RCN, ABS-CBN και GMA.

## Λογότυπα

## Παραπομπές


## Εξωτερικοί σύνδεσμοι
* 
*  


Κατηγορία:Τηλεοπτικοί σταθμοί της Βραζιλίας
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1965
Μνημόνιο

Με τον όρο **μνημόνιο**, επίσης **υπόμνημα**, και *μνημόνειον* κατά τον Θ. Βοσταντζόγλου είναι έκθεση με ειδική αναφορά σε συγκεκριμένη υπόθεση. Δεδομένου ότι συσχετίζεται εννοιολογικά με τη μνήμη, ως μνημόνιο εννοείται οποιοδήποτε έγγραφο ή άλλο μέσο βοηθά τη μνήμη μέσω της καταγραφής γεγονότων ή συγκεκριμένων παρατηρήσεων πάνω σε ένα δεδομένο θέμα. Σε ό,τι αφορά στη διπλωματική γλώσσα, το μνημόνιο είναι επίσημο διπλωματικό έγγραφο, μέσω του οποίου είτε ανταλλάσσονται απόψεις ή εντοπίζονται θέματα για διμερείς ή πολυμερείς συμβάσεις διεθνούς δικαίου.

Σε ό,τι αφορά στην τυπική δομή του το μνημόνιο περιλαμβάνει πληροφορίες για την τρέχουσα κατάσταση, συνοπτική περιγραφή της προτεινόμενης πολιτικής συζήτηση επί των κεντρικών σημείων-κλειδιών, ανάμεσα στα οποία περιλαμβάνονται θέματα υλοποίησης, γενικά οικονομικά και ειδικά χρηματιστηριακά ζητήματα, όπως επίσης και απροσδόκητες αλλαγές. Περιέχει επίσης περίληψη των υπέρ και κατά επιχειρημάτων και προτεινόμενη απόφαση. Θεωρείται σημαντικό γιατί καθορίζει τις ευθύνες των περιλαμβανόμενων μερών εν είδει συμφωνίας, και παρέχει το γενικό πλαίσιο
και το κύρος της συμφωνίας, ξεκαθαρίζοντας ταυτόχρονα όρους και ζητήματα συμμόρφωσης σε γενικά προγράμματα.

Όντας κοινό μέσο επικοινωνίας σε μία εταιρία το υπόμνημα αντιπροσωπεύει συνήθως ένα σύντομο σημείωμα για τη μετακίνηση πληροφοριών από τον ένα τομέα της εταιρείας στον άλλον. Σε αυτού του είδους τα υπομνήματα περιλαμβάνονται λίγα βασικά στοιχεία όπως αποστολέας και παραλήπτης ή παραλήπτες, ημερομηνία το γενικό θέμα και τις απαραίτητες πληροφορίες.

## Είδη μνημονίου
* Δικαστικό μνημόνιο, επίσης υπόμνημα.
* Μνημόνιο συμφωνίας
* Εταιρικό μνημόνιο
* Μνημόνιο συνεργασίας, επίσης μνημόνιο συνεννόησης και μνημόνιο συμφωνίας.
* Προεδρικό μνημόνιο

## Παραπομπές σημειώσεις


## Διαδίκτυο
* RPI.edu, The Writing Center: Rensselaer Polytechnic Institute. (αγγλ.)
* Washington.edu, Συγγραφή Μνημονίου, Patrick, Richard F. Elmore, Laurie Werner. (αγγλ.)
*Συζήτηση ορολογίας στο Translatum

## Εξωτερικοί σύνδεσμοι

Κατηγορία:Διοίκηση Επιχειρήσεων
Κατηγορία:Διεθνές Δίκαιο
Κατηγορία:Οικονομικά
Κατηγορία:Επιχειρηματικοί όροι
Στρατός των Ζαπατίστα για την Εθνική Απελευθέρωση

Ο **Στρατός των Ζαπατίστα για την Εθνική Απελευθέρωση** (ισπανικά: *Ejercito Zapatista de Liberacion Nacional*, EZLN) γνωστοί ως **Σαπατίστας** (ισπανικά: *Zapatistas*, ) είναι ακροαριστερό-ελευθεριακό πολιτικό και στρατιωτικό κίνημα που ξεκίνησε τη δράση του με την κατάληψη της πρωτεύουσας (Tuxtla Gutiérrez) της πολιτείας Τσιάπας του Μεξικού.

Η εξέγερση επεκτάθηκε σταδιακά σε άλλες πολιτείες του νότιου Μεξικού, με βασικά αιτήματα στοιχειώδεις συνθήκες διαβίωσης, αναδιανομή της γης και διατροφή για τους ιθαγενείς Ινδιάνους. Αρχηγός δεν υπάρχει, αλλά βασικοί ομιλητές του κινήματος είναι ο Σουμπκομαντάντε Μάρκος, ο Σουμπκομαντάντε Μοϊσές και η Σουμπκομαντάντε Ελίσα.

Το κίνημα εκτός από στρατιωτικό χαρακτήρα έχει και οικονομικοκοινωνικές παραμέτρους. Από τις βασικές πρωτοβουλίες που εκπορεύτηκαν από το κίνημα είναι οι συνεταιρισμοί καφέ.

## Δείτε επίσης
*Σαπατιστικοί Συνεταιρισμοί Καφέ
*Σύγκρουση στην Τσιάπας

## Παραπομπές


## Βιβλιογραφία
*E-BOOK: Asking questions with the Zapatistas: Reflections from Greece on our Civilizational Impasse (PDF ONLINE), Γιάβορ Ταρίνσκι, Θοδωρής Καρυώτης, Ιωάννα-Μαρία Μαραβελίδη, TRISE, 2022
*Ζαπατίστας: Η Κριτική Σκέψη Απέναντι στην Καπιταλιστική Λερναία Ύδρα, 2020
*Σαν τον Ζαπάτα και τον Τσε; Οι Zapatistas και οι Βολιβιανοί Cocaleros, Ακυβέρνητες πολιτείες, 2020
*''Zapatista'' του Blake Bailey, 2000

## Εξωτερικοί σύνδεσμοι

* Ο νόμος των Ζαπατίστας: παρουσίαση των νόμων που θέσπισε ο EZLN
*Επίσημος δικτυακός τόπος 
*Ο Ζαπατιστικός Καφές,Συνεταιρισμός "Ο Σπόρος" 
*''Ο Λόγος είναι το Όπλο μας'' Κομαντάντε Μάρκος Κεφ. 1 
*Τι το διαφορετικό έχουν οι Ζαπατίστα;
*Γιορτασμός του αγώνα των Ζαπατίστα γυναικών

Κατηγορία:Ακτιβισμός
Κατηγορία:Επαναστάσεις
Κατηγορία:Ιστορία του Μεξικού
Κατηγορία:Εθνικοαπελευθερωτικά κινήματα
Mercury Mystique

To **Mercury Mystique** ήταν ένα μεσαίο αυτοκίνητο της κατηγορίας D, που παρήχθη από την αμερικανική αυτοκινητοβιομηχανία Mercury, που ήταν θυγατρική της Ford (η οποία την ίδρυσε το 1938 και τελικώς την απέσυρε οριστικά ως εταιρεία από την παραγωγή στις 4 Ιανουαρίου 2011). Το Mystique κατασκευάστηκε από τις 15 Αυγούστου 1994 έως τις 19 Νοεμβρίου 1999, και μαζί με το σχεδόν πανομοιότυπο Ford Contour, αντικατέστησαν τα Ford Tempo και Mercury Topaz αντίστοιχα.

Και τα δύο, Mystique και Contour, ήταν βασισμένα στο ευρωπαϊκό Ford Mondeo πρώτης γενιάς, ενώ και τα δύο μοντέλα κατασκευάζονταν στα ίδια εργοστάσια και μάλιστα ξεκίνησαν να παράγονται στις 15 Αυγούστου 1994 και έφτασαν στις αντιπροσωπείες των ΗΠΑ στις 29 Σεπτεμβρίου 1994.

## Εμπορική τοποθέτηση

Η παραγωγή του Mystique ξεκίνησε στις 15 Αυγούστου 1994 και το μοντέλο έφτασε στην αγορά της Βόρειας Αμερικής το φθινόπωρο, για τη σεζόν (model year, έτος μοντέλου) του 1995. Το Mystique και το κάπως φθηνότερο δίδυμο Ford Contour είχαν εμφανώς μεγαλύτερες διαστάσεις από τους προκατόχους τους (τα Mercury Topaz και Ford Tempo αντίστοιχα), καθώς είχαν προέλθει από το μεσαίο γερμανικό Ford Mondeo. Ως αποτέλεσμα, είχαν φτάσει στην τάξη μεγέθους της μεσαίας κατηγορίας D.

Από την άλλη όμως, θεωρήθηκαν από τον Τύπο αυτοκινήτου και το κοινό ως πολύ μικρών διαστάσεων για την μεσαία κατηγορία με βάση τα δεδομένα των ΗΠΑ και του Καναδά και οι πωλήσεις τους στα κράτη αυτά ήταν εξ αρχής μέτριες, παρά τις προσπάθειες της Ford να αυξήσει τους εσωτερικούς χώρους, με διαδοχικούς επανασχεδιασμούς των καθισμάτων που έγιναν κατά τη διάρκεια της σεζόν του 1996.

Στις αρχές του 1997, ξεκίνησε αρκετά νωρίς η σεζόν του 1998, με μια εμφανή ανανέωση σε όλα τα Mystique και στα Contour, που βασίστηκε τότε στο λίφτινγκ της αισθητικής του ευρωπαϊκού Ford Mondeo, ένα λίφτινγκ που είχε μπει στην παραγωγή την 1 Σεπτεμβρίου 1996 και κυκλοφόρησε για πρώτη φορά στην Ευρώπη τον Οκτώβριο του ίδιου έτους.

Τελικώς, η παραγωγή του Mystique έληξε στις 19 Νοεμβρίου 1999, αν και τα τελευταία αντίτυπα πωλήθηκαν ως μοντέλα της σεζόν του 2000, ενώ η παραγωγή του δίδυμου Contour έφτασε έως τις 18 Φεβρουαρίου 2000.

## Ενεργητική και παθητική ασφάλεια
left|thumb|Mercury Mystique του 1995 - 1997.

Όπως και στο Ford Contour, όλα τα Mercury Mystique έφεραν στάνταρ 2 μπροστινούς αερόσακους και, παρομοίως, από τη σεζόν του 1998 τοποθετήθηκαν νέοι μπροστινοί αερόσακοι δεύτερης γενιάς, που άνοιγαν με λιγότερη δύναμη από τους παλαιότερους, όπως επιτράπηκε τότε από τη νομοθεσία των ΗΠΑ.

Σε όλες τις εκδόσεις του Mystique υπήρχε και προαιρετικό Σύστημα Αντιμπλοκαρίσματος Τροχών (ABS). Τις σεζόν του 1995 και του 1996, προσφερόταν και έξτρα Σύστημα Ελέγχου Πρόσφυσης (traction control system), που μπορούσε να επεμβαίνει σε όλες τις πιθανές ταχύτητες, αλλά μετά παραδόξως διακόπηκε, όπως συνέβη τότε και στο δίδυμο Contour. Επίσης, παρομοίως με το Contour, ούτε στο Mercury Mystique υπήρξαν ποτέ πλευρικοί αερόσακοι.

## Αναφορές


## Εξωτερικοί σύνδεσμοι

* www.consumerguideauto.com/ 1995-2000 Mercury Mystique review

Κατηγορία:Μεσαία αυτοκίνητα
Mystique
Κατηγορία:Αμερικανικά αυτοκίνητα
Ανκχ

thumb|Το σύμβολο Ανχ
Με τον όρο **ανκχ** {Ankh} εννοείται αρχαίος Αιγυπτιακός ιερογλυφικός χαρακτήρας, γνωστός και ως κλειδί της ζωής, κλειδί του Νείλου ή crux ansata, που χρησιμοποιούνταν ως σύμβολο του σύμπαντος και της ζωής, ανθρώπινης και θείας, το οποίο σχηματίζεται από το συνδυασμό των αρσενικών και θηλυκών συμβόλων αντίστοιχα, του Όσιρη και της Ίσιδας, ως σύμβολο της ένωσης των δύο αναπαραγωγικών δυνάμεων του ουρανού και της γης. 

Χρησιμοποιείται επίσης και ως σύμβολο της αθανασίας. Ενίοτε ο χαρακτήρας "ανκχ" παρομοιάζεται και ως μορφή του Δέντρου της Ζωής, ή του ωοειδούς, που μπορεί να είναι η αιωνιότητα και του σταυρού που εκτείνεται σε μήκος και σε πλάτος, δηλαδή από το άπειρο στο χώρο, ή μπορεί να είναι και ο ήλιος που ανατέλλει πάνω από τον ορίζοντα. Όπως όμως τα περισσότερα θρησκευτικά ή πνευματικά σύμβολα, ο σταυρός "ανκχ" δεν έχει έναν μόνο απλό ορισμό. 

Οι αρχαίοι αιγυπτιακοί θεοί συχνά απεικονίζονται να τον κρατούν στο ένα χέρι ενώ τα χέρια τους βρίσκονται σταυρωμένα στο στήθος. Η ακριβής ωστόσο προέλευση του συμβόλου δεν έχει ακόμη προσδιοριστεί ενώ καμία μεμονωμένη υπόθεση δεν έχει γίνει ευρέως αποδεκτή.

## Ιστορία
Οι απαρχές του συμβόλου πρέπει να αναζητηθούν στην αγκράφα της ζώνης της Ίσιδας, μία ιδέα που ενστερνίζονταν και ο Γούλφχαρτ Γουέστεντορφ, καθώς τόσο το ανκχ όσο και ο κόμπος της Ίσιδας χρησιμοποιούνταν σε τελετουργικές ζώνες. Ο Σερ Άλαν Γκάρντινερ πιστεύει ότι αντιπροσώπευε το λουράκι ενός πέδιλου του οποίου η θηλιά αγκάλιαζε τον αστράγαλο καθώς η λέξη που το απέδιδαν συλλαβίζονταν επίσης ως "νχ" , αν και δεν είναι γνωστό πως ακριβώς προφέρονταν. Το 2004, οι Άντριου Χαντ Γκόρντον και Κάλβιν Σουάμπε, στο βιβλίο τους "Οι Ζωντανοί και οι Πεθαμένοι" υποστηρίζουν ότι τα σύμβολα των ανκχ, τζεντ και γουός έχουν βιολογική προέλευση, καθώς αντλούνται από την αρχαία αιγυπτιακή κτηνοτροφία με την οποία τους συνδέει η αιγυπτιακή πίστη ότι το σπέρμα δημιουργείται στη σπονδυλική στήλη. Σύμφωνα με την παραπάνω άποψη, το "ανκχ", ως σύμβολο της ζωής, αναφέρεται στον θωρακικό σπόνδυλο, το τζεντ ως σύμβολο της σταθερότητας στον μεγάλο σπόνδυλο της σπονδυλικής στήλης ενός ταύρου ενώ το Γουός, σύμβολο δύναμης και εξουσίας, σε μία ράβδο που φέρει το κεφάλι και την ουρά του Αιγυπτιακού θεού Σεθ. Από την άλλη οι Αιγύπτιοι ακαδημαϊκοί, ιδιαίτερα εκείνοι του πανεπιστημίου του Καΐρου, θεωρούν αυτή την ερμηνεία υπερβολική, καθώς πιστεύουν ότι το ανκχ σχετίζονταν με τον ζωτικής σημασίας ποταμό Νείλο, ο οποίος έπαιζε καθοριστικό ρόλο στην οργάνωση της καθημερινής ζωής στην αρχαία Αίγυπτο. Σύμφωνα με αυτή την άποψη, η οβάλ κεφαλή συμβολίζει το δέλτα του ποταμού, ο κάθετος στύλος που στηρίζεται τη διαδρομή του ποταμού, ενώ οι δύο βραχίονες αριστερά και δεξιά αντιστοιχούν στις δύο όχθες του ποταμού οι οποίες συγκλίνουν ενοποιημένες στο κέντρο του σταυρού.

Ως σύμβολο το ανκχ εμφανίζεται συχνά σε ταφικές παραστάσεις και άλλες καλλιτεχνικές δημιουργίες, συνήθως σε εικόνες στα δάχτυλα ενός θεού ή θεότητας που αναπαριστούν τις θεότητες του άλλου κόσμου, προσφέροντας το δώρο της ζωής στη μούμια του νεκρού. Πιστεύεται ότι αυτό αποτελεί ένα σύμβολο της πράξης της σύλληψης.

## Παραπομπές

* Το ανκχ
* Εικόνες

Ανκχ
1-φαινυλαιθανιμίνη

Η **1-φαινυλαιθανιμίνη** είναι η χημική ένωση με σύντομο συντακτικό τύπο PhC(=NH)CH3. Είναι μια πρωτοταγής αρωματική ιμίνη

## Παραγωγή

### Από ακετοφαινόνη και αμμωνία

Με επίδραση αμμωνίας σε ακετοφαινόνη:


\mathrm{PhCOCH_3 + NH_3 \xrightarrow{} PhC(=NH)CH_3 + H_2O}
 


## Χημικές ιδιότητες και παράγωγα

### Συμπεριφορά βάσης

Παράγει άλατα με οξέα. Π.χ.:


\mathrm{
PhC(=NH)CH_3 + HCl \xrightarrow{} [PhC(=NH_2^+)CH_3]Cl^-}
 


### Αναγωγή

Ανάγεται προς 1-φαινυλαιθαναμίνη:


\mathrm{
PhC(=NH)CH_3 + H_2 \xrightarrow{Ni} PhCH(NH_2)CH_3}
 


## Παρατηρήσεις, υποσημειώσεις και αναφορές


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, *Οργανική Χημεία*, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Αρωματικές ιμίνες
Μουσικό Βραβείο Πολάρις

thumb|right|200px|Ο Όουεν Πάλετ (ως Final Fantasy) στην απονομή του 2006.
thumb|right|200px|Ο Πάτρικ Ουότσον στην απονομή του 2007.
thumb|right|200px|Ο Caribou στην απονομή του 2008.
thumb|right|200px|Οι Fucked Up στην απονομή του 2009.
thumb|right|200px|Οι Karkwa στην απονομή του 2010.
thumb|right|200px|Οι Arcade Fire στην απονομή του 2011.
[thumb|right|200px|Η [Φάιστ (τραγουδίστρια)|Feist στην απονομή του 2012.]]
[thumb|right|200px|Ο Ίαν Λιάβσκι της [Constellation Records παραλαμβάνει το βραβείο του 2013 εκ μέρους των Godspeed You! Black Emperor.]]
Το **Μουσικό Βραβείο Πολάρις** (αγγ. *Polaris Music Prize*) είναι ένα μουσικό βραβείο που απονέμεται ετησίως στον καλύτερο Καναδικό δίσκο με βάση την καλλιτεχνική του ποιότητα, ανεξαρτήτως είδους, πωλήσεων ή δισκογραφικής εταιρίας. Το βραβείο απονεμήθηκε για πρώτη φορά το 2006 και συνοδεύεται από χρηματικό έπαθλο ύψους $20,000. Για την απονομή του 2011, το ύψος του χρηματικού επάθλου αυξήθηκε στα $30,000. Το βραβείο είχε ως πρότυπο το Μουσικό Βραβείο Μέρκιουρι, που απονέμεται στον καλύτερο δίσκο από το Ηνωμένο Βασίλειο και την Ιρλανδία, ενώ το βραβείο Πολάρις ενέπνευσε και το Μουσικό Βραβείο Ατλάντις, που απονέμεται στον καλύτερο δίσκο από τη Νέα Γη και το Λαμπραντόρ. Το βραβείο στηρίζεται από διάφορους φορείς, μεταξύ αυτών και της Κυβέρνησης του Καναδά.

Δεν πρέπει να συγχύζεται με το Πολικό Μουσικό Βραβείο.
## Διαδικασία επιλογής
Δεν υπάρχει διαδικασία υποβολής υποψηφιότητας για το Μουσικό Βραβείο Πολάρις. Οι κριτές που επιλέγονται καλούνται να επιλέξουν τους πέντε καλύτερους καναδικούς δίσκους της προηγούμενης χρονιάς. Οι κριτές απονέμουν 5 βαθμούς στον καλύτερο, κατά τη γνώμη τους, δίσκο, 4 στον δεύτερο καλύτερο και ούτω καθεξής. Στα μέσα Ιουνίου ανακοινώνονται οι 40 καλύτεροι δίσκοι, ενώ η λίστα δημοσιοποιείται στο κοινό. Στη συνέχεια, ο κάθε κριτής επιλέγει τους πέντε δίσκους που θεωρεί πως είναι οι καλύτεροι με την ίδια διαδικασία, από την οποία επιλέγονται οι δέκα δίσκοι με τη μεγαλύτερη βαθμολογία, στις αρχές Ιουλίου. Ο νικητής αποφασίζεται με βάση την απόφαση μιας 11μελούς κριτικής επιτροπής και ανακοινώνεται στην εκδήλωση που διεξάγεται στα μέσα Σεπτεμβρίου κάθε χρόνου. Επιλέγονται περίπου 200 κριτές κάθε χρόνο, οι οποίοι είναι δημοσιογράφοι, μπλόγκερς και εκφωνητές. Οι κριτές δεν πρέπει να έχουν άμεσες σχέσεις με τους υποψήφιους καλλιτέχνες.

## Νικητές του βραβείου

Πολαρις
Κατηγορία:Καναδάς
Ίλβειτα Μυσίας

Η **Ίλβειτα** ήταν αρχαία πόλη της Μυσίας, στη Μικρά Ασία. Βρισκόταν στην άνω πεδιάδα του Γρανικού ποταμού και πιθανότατα κοντά στις πηγές του. Τίποτε άλλο δεν είναι γνωστό για την πόλη αυτή, ούτε ακόμη και η ακριβής της τοποθεσία.

## Πηγές
* Richard J. A. Talbert (επιμ.), *[[Barrington Atlas of the Greek and Roman World]] - Map by Map Directory - Map 56 Pergamum*, Princeton University Press, 2000, ISBN 9780691049458.

Κατηγορία:Αρχαίες πόλεις της Μυσίας
Πλατεία της εκκλησίας της Βηθλεέμ

Η ** Πλατεία της εκκλησίας της Βηθλεέμ** (γερμ. *Bethlehemkirchplatz*) είναι πλατεία στην περιοχή Μίττε του Βερολίνου, που φέρει τον τίτλο του εθνικού μνημείου. Ονομάστηκε έτσι από την εκκλησία που υπήρχε εκεί μέχρι το 1943, οπότε και καταστράφηκε στο βομβαρδισμό του Βερολίνου. Η ιστορία της πλατείας είναι αρχαιότερη, ενώ το όνομα της ορίστηκε την 1 Ιανουαρίου 1999. Η πλατεία έχει σχήμα τριγωνικό και εσωκλείεται από τις οδούς *Κράουζενστρασσε* στον βορά, στην οποία βρίσκεται η Βουλγαρική πρεσβεία, την *Μάουερστρασσε* από δυτικά, και το κτίριο Φίλιπ-Τζόνσον στα ανατολικά. Το πλακόστρωμα της πλατείας περιέχει μωσαϊκό που διαιωνίζει τα θεμέλια της πρώην εκκλησίας. Στο κέντρο της πλατείας βρίσκεται το γλυπτό Houseball των σύγχρονων γλυπτών Κλες Όλντενμπουργκ και Κούσγιε φαν Μπρούγγεν. 
## Η εκκλησία της Βηθλεέμ
thumb|right|250px|Άποψη της οδού Μάουερστρασσε περί τα 1776, στο βάθος η εκκλησία. Χαλκογραφία του J.G.Rosenberg)
thumb|right|250px|Η εκκλησία το 1910
Το όνομα της πλατείας μνημονεύει την παλιά εκκλησία της Βηθλεέμ, την επίσης λεγόμενη Βοημική. Είχε κτιστεί για τον εκκλησιασμό των διαρρυθμισμένων χριστιανών που είχαν καταφύγει πρόσφυγες από την Βοημία, και από το 1735 κατοικούσαν στο μέρος αυτό. Οι άνθρωποι αυτοί ήταν ως επί το πλείστον υφαντουργοί. Η εκκλησία κτίστηκε το 1737 υπό την διεύθυνση του Φρίντριχ Βίλχελμ Ντίτεριχς. Το όνομα της εκκλησίας μνημονεύει το ομώνυμο εκκλησάκι στην Πράγα.
## Παραπομπές


## Εξωτερικοί σύνδεσμοι

* Παρουσίαση της πλατείας Bethlehemkirchplatz στο Straßennamenlexikon des Luisenstädtischen Bildungsvereins
* Καταχώρηση της πλατείας στον κατάλογο εθνικών μνημείων του Βερολίνου 

Κατηγορία:Πλατείες του Βερολίνου
Δενδρική δομή

Η **Δενδρική Δομή** (αγγλ. Tree Structure) είναι ένας τρόπος να παραστήσουμε γραφικά την ιεραρχία μιας δομής και ονομάζεται έτσι γιατί μοιάζει με αναποδογυρισμένο δένδρο. 

Σε κάθε μία πεπερασμένη δενδρική δομή υπάρχει το ανώτατο μέλος που ονομάζεται ρίζα. Άπειρες δενδρικές δομές δεν έχουν ρίζες.
Οι γραμμές που ενώνουν τα μέλη ονομάζονται κλαδιά, τα μέλη που έχουν κλαδιά ονομάζονται κόμβοι, και τα μέλη που δεν έχουν κλαδιά ονομάζονται φύλα. 
Τα μέλη έχουν σχέσεις γονιού - παιδιού. Κάθε παιδί έχει μόνο έναν γονιό και υπάρχει μόνο ένα μονοπάτι από μέλος σε μέλος.

## Πληροφορική

[thumb|center|400px|<small>Ιεραρχική οργάνωση του χώρου ονομάτων στο [Domain Name System|DNS   ]]
Η δενδρική δομή συναντάται στην πληροφορική σαν Δενδρο (Tree) ή ανάποδο Δένδρο.

## Θεωρία Συνόλων

Η δενδρική δομή συναντάται στην θεωρία Συνόλων ως Δένδρο.

## Θεωρία Γράφων

Η δενδρική δομή συναντάται στην θεωρία γράφων ως δένδρο. Η δενδρική δομή στην θεωρία γράφων δεν έχει πάντα κατεύθυνση και μπορεί να μην μοιάζει με αναποδογυρισμένο δένδρο.

## Βιβλιογραφία
* Donald E. Knuth, *The Art of Computer Programming*, Volume I: Fundamental Algorithms, 1968, Addison-Wesley, pp.&nbsp;309–310.

## Εξωτερικοί σύνδεσμοι
*Λειτουργικά συστήματα: Συστήματα αρχείων, δίσκοι , με παραδείγματα της δενδρικής δομής των συστημάτων αρχείων

Κατηγορία:Θεωρία συνόλων
Κατηγορία:Θεωρία γράφων
Εκκλησία της Ιερουσαλήμ (Βερολίνο)

thumb|right|250px|Ιστορική φωτογραφία της εκκλησίας της Ιερουσαλήμ (1870)
thumb|right|250px|Μωσαϊκό που διαιωνίζει τα θεμέλια της παλαιάς εκκλησίας
[thumb|right|250px|Η σημερινή εκκλησία της Ιερουσαλήμ στο [Κρόιτσμπεργκ]]
Η **Jersualemkirche** (*εκκλησία της Ιερουσαλήμ*) είναι μία από τις αρχαιότερες εκκλησίες του Βερολίνου. Μνημονεύτηκε για πρώτη φορά το 1484, με το όνομα *Capelle Hierusalem*. Ανακαινίστηκε και διευρύνθηκε πολλές φορές από τον Καρλ Φρίντριχ Σίνκελ, και τελικά διαμορφώθηκε το 1878/79 από τον Έντμουντ Κόμπλοχ. Το 1941 μεταβιβάστηκε στην ορθόδοξη ενορία της Ρουμανικής εκκλησίας του Βερολίνου. Στις 3 Φεβρουαρίου 1945 καταστράφηκε σχεδόν εντελώς στον μεγάλο βομβαρδισμό του Βερολίνου. Μετά τον πόλεμο παραμελήθηκε από την Ρουμανική εκκλησία, και το κομμουνιστικό καθεστώς της Ρουμανίας. Ανατινάχτηκε το 1961 για να ανεγερθεί καινούργια εκκλησία. Τα παλιά θεμέλια διαιωνίζονται δια πλακόστρωτου μωσαϊκού.
## Εξωτερικοί σύνδεσμοι

* Πληροφορίες και υλικό στην ιστοσελίδα του Umweltforum Berlin
* Καταχώρηση των θεμελίων της παλιάς εκκλησίας στον κατάλογο των εθνικών μνημείων του Βερολίνου

Κατηγορία:Προτεσταντικές εκκλησίες
Κατηγορία:Κτίρια και κατασκευές στο Βερολίνο
Ντέιβιντ Ρέιφιλ

Ο **Ντέιβιντ Ρέιφιλ**  (David Rayfiel, 9 Σεπτεμβρίου 1923 – 22 Ιουνίου 2011) ήταν Αμερικανός σεναριογράφος και ένας από τους κύριους συνεργάτες του σκηνoθέτη Σίντνεϊ Πόλοκ  (1934-2008).  Ο ίδιος έγραψε σενάρια εκτός από τον κινηματογράφο και για την τηλεόραση, όπως το σενάριο της αστυνομικής τηλεοπτικής σειράς *[[Κολόμπο]]* (1974).

## Βιογραφικά στοιχεία
Ήταν γιος του Αμερικανού βουλευτή Λίο Φ. Ρέιφιλ (1888-1978). 

Ο Ρέιφιλ παντρεύτηκε πρώτα με την ηθοποιό Μορίν Στέιπλετον (1925-2006) το 1963. Έμειναν μαζί ως το 1966, οπότε εκδόθηκε το διαζύγιό τους.

Η πρώην οικία του στο Ντέι της Νέας Υόρκης είναι γνωστή ως σπίτι του Ντέιβιντ Ρέιφιλ  (David Rayfiel House) και συμπεριλήφθηκε στην εθνική καταγραφή των ιστορικών τόπων  (National Register of Historic Places) το 2009.

## Θάνατος
Πέθανε από καρδιακή προσβολή στις 22 Ιουνίου 2011 σε ηλικία 87 ετών. Άφησε την δεύτερη σύζυγό του, Λιν Σβάρτσενμπεκ (Lynne Schwarzenbek-Rayfiel). 

## Βραβεία
Το 1976 τιμήθηκε με βραβείο σεναρίου Έντγκαρ Άλαν Πόε  για το σενάριό του στην ταινία *[[Οι τρεις μέρες του κόνδορα]]* από κοινού με τον Λορέντζο Σεμπλ  Επίσης βραβεύτηκε με Βραβείο Σεζάρ το 1981 για την ταινία *Death Watch*.

## Σενάρια
**The Slender Thread* (ανεπίσημο) (1965)
**This Property is Condemned* (1966)
**Castle Keep* (1969)
**Valdez Is Coming* (1971)
**Lipstick * (1976)
**[[Οι τρεις μέρες του κόνδορα]]* (1976)
**Death Watch* (1980)
**Absence of Malice* (1981)
**Round Midnight* (1986)
**The Morning After* (ανεπίσημα) (1986)
**Αβάνα* (1990)
**The Firm* (1993)
**Intersection * (1994)
**Σαμπρίνα* (1995)
**Random Hearts* (ανεπίσημα) (1999)

## Παραπομπές


Κατηγορία:Αμερικανοί σεναριογράφοι
Ασώματος Κερύνειας

Ο **Ασώματος** () είναι μαρωνίτικο χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Ο Ασώματος στα βόρεια συνορεύει με την Καμπυλή, στα ανατολικά με τον Κοντεμένο, στα νοτιοανατολικά με την Αγία Μαρίνα Σκυλλούρας, στα νότια με τους Δύο Ποταμούς, στα νοτιοδυτικά με το Καλό Χωριό Καπούτη, στα δυτικά με την Καρπάσια και στα βορειοδυτικά με την Μύρτου.

## Ονομασία
Η ονομασία του χωριού στα ελληνικά σημαίνει *χωρίς σώμα*. Το 1975 οι Τουρκοκύπριοι άλλαξαν το όνομα του σε *Οζχάν*, προς τιμήν ενός Τούρκου στρατιώτη που σκοτώθηκε στο χωριό κατά τη διάρκεια της τουρκικής εισβολής του 1974.

## Πληθυσμός
Οι κάτοικοι του Ασώματου, έως το 1974, ήταν πάντα Μαρωνίτες. Κατά τη διάρκεια της τουρκικής εισβολής του 1974 οι περισσότεροι κάτοικοι του διέφυγαν στο νότιο μέρος της Κύπρου. Μερικοί παρέμειναν στο χωριό, ωστόσο πλέον δεν κατοικεί κανένας Μαρωνίτης εκεί. Σήμερα το χωριό χρησιμοποιείται ως στρατιωτική βάση.

Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*
*
*

## Εξωτερικοί σύνδεσμοι
*Ένωση Νέων Ασωμάτου 

Κατηγορία:Κοινότητες της Επαρχίας Κερύνειας
Κατηγορία:Μαρωνίτικη κοινότητα της Κύπρου
Schustehruspark

thumb|right|250px|Το πάρκο του Σούστερους
Το **Schustehruspark** είναι πάρκο στο Βερολίνο που ονομάστηκε προς ανάμνηση του πρώην δημάρχου Κουρτ Σούστερους. Η διαρρύθμιση είναι έργο του αρχιτέκτονα Έρβιν Μπαρτ. Το πάρκο έχει τετραγωνικό γεωμετρικό σχήμα. Στο κέντρο του βρίσκεται μια μεγάλη έκταση με γκαζόν, την οποία περικλείουν παρτέρια, δενδροστοιχίες και ειδικά σχεδιασμένα παγκάκια. Στην ανατολική πλευρά βρίσκεται ένας κήπος. Οι τέσσερις γωνίες είναι ειδικά διαμορφωμένες με εισόδους, στρογγυλά παρτέρια και φωτιστικές κολώνες. Στην μεσημβρινή πλευρά είναι ένας υποστεγασμένος παιδότοπος. Αρχικά ανήκε στο οικόπεδο της γειτονικής βίλας Όππενχαϊμ, πέρασε όμως το 1941 στον δήμο Σαρλότενμπουργκ.
## Πηγές
* Dietmar Land, Jürgen Wenzel: *Heimat, Natur und Weltstadt. Leben und Werk des Gartenarchitekten Erwin Barth.* Koehler&Amelang, Leipzig 2005, ISBN 3-7338-0338-8.
## Εξωτερικοί σύνδεσμοι
* Der Schustehruspark-Informationsseite des Bezirksamtes Charlottenburg-Wilmersdorf von Berlin 

Κατηγορία:Πάρκα στη Γερμανία
Κατηγορία:Γεωγραφία του Βερολίνου
Κώστας Γιαννούλης

Ο **Κώστας Γιαννούλης** (Κατερίνη, 9 Δεκεμβρίου 1987) είναι Έλληνας πρώην διεθνής ποδοσφαιριστής, που αγωνίστηκε στη θέση του αριστερού ακραίου αμυντικού.

## Καριέρα
### Σε συλλογικό επίπεδο
Τα πρώτα του ποδοσφαιρικά βήματα τα έκανε στην ομάδα του Βατανιακού. Ο πρώτος του επαγγελματικός σταθμός ήταν ο Πανιώνιος, στον οποίο όμως δεν αγωνίστηκε ποτέ, παρά δόθηκε δύο χρονιές δανεικός σε Φωστήρα και Πιερικό.

Μετά από δυο χρονιές γεμάτες έκανε ποδοσφαιρικό άλμα και την περίοδο από το 2007 ως το 2010 είχε συμβόλαιο με τον Ηρακλή Θεσσαλονίκης, με τον οποίο σημείωσε συνολικά 55 συμμετοχές πρωταθλήματος.

Τον Μάιο του 2010 υπέγραψε με την Κολωνία (1. FC Köln) για να αγωνιστεί στην Μπουντεσλίγκα. Στα μισά της αγωνιστικής περιόδου, η γερμανική ομάδα, με την οποία δεν αγωνίστηκε ποτέ στην πρώτη ομάδα, λόγω μεγάλου τραυματισμού, γνωστοποίησε στον Γιαννούλη ότι προτίθεται να τον αφήσει ελεύθερο, τελικά όμως τον Ιούνιο του 2011 τον παραχώρησε στον Ατρόμητο Αθηνών με τη μορφή δανεισμού για έναν χρόνο. Το καλοκαίρι του επόμενου έτους, έμεινε ελεύθερος από την Κολωνία και υπέγραψε με κανονική μεταγραφή στον Ατρόμητο όπου πραγματοποίησε τις καλύτερες ποδοσφαιρικές του χρονιές.

Την 1η Σεπτεμβρίου 2014 έγινε γνωστή η μεταγραφή του στον Ολυμπιακό, σε αντικατάσταση του Χοσέ Χολέμπας που είχε αποχωρήσει μερικές ημέρες νωρίτερα, το επόμενο καλοκαίρι όμως, έχοντας μείνει ελεύθερος, αποφάσισε να συνεχίσει την καριέρα του στον Αστέρα Τρίπολης.

### Στις εθνικές ομάδες
Υπήρξε διεθνής στις μικρές εθνικές ομάδες, τόσο με τη Νέων όσο και με την Ελπίδων για να ακολουθήσει και η Ανδρών, με την οποία έκανε το ντεμπούτο του στις 15 Νοεμβρίου 2011, απέναντι στη Ρουμανία, σε φιλικό αγώνα.

## Τίτλοι - Διακρίσεις
;Ολυμπιακός
* Πρωτάθλημα Ελλάδας: 2014-15
* Κύπελλο Ελλάδας: 2014-15

## Παραπομπές


## Εξωτερικοί σύνδεσμοι

* Ο Κώστας Γιαννούλης στο soccerway
* zerozero 
* Το προφίλ του Κώστα Γιαννούλη στο transfermarkt

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Πιερικού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές ΦΚ Κολωνία
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πάφου FC
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Α΄ κατηγορίας Κύπρου
Εξέγερση Βόνιτσας-Ξηρομέρου 1583

Το 1581 οι Ενετοί υποκίνησαν τους Έλληνες να επαναστατήσουν. Απεσταλμένοι τους ήρθαν στην Ελλάδα και έδωσαν πολλές υποσχέσεις. Οι Έλληνες απάντησαν με επιστολή προς τον Πάπα Γρηγόριο ΙΓ', στην οποία τον παρακαλούσαν να παρακινήσει τον βασιλέα Φίλιππο να τους βοηθήσει. Στην Ήπειρο και Ακαρνανία οι υπόδουλοι Έλληνες προετοιμάστηκαν, και σίγουροι ότι έρχεται βοήθεια, ξεκίνησαν πόλεμο. 

Ο Θεόδωρος Μπούας - Γρίβας με τους άνδρες του μια νύχτα έσφαξε τους Τούρκους στο Ξηρόμερο και τη Βόνιτσα. Ακολούθησαν εξεγέρσεις και σε άλλα μέρη, ο Πούλιος Δράκος και ο Μαλάμος στην Άρτα κατέλαβαν την πόλη και από εκεί πήγαν στα Γιάννενα. Καθ' οδόν έσφαξαν και κατέστρεψαν τα πάντα. Οι Τούρκοι αντέδρασαν. Ο πασάς των Τρικάλων χτύπησε τους αντάρτες στην Ήπειρο προστατεύοντας τα Γιάννενα. Και στην Ναύπακτο ξεκίνησαν οι Τούρκοι για την Ακαρνανία. 

Τελικά η επανάσταση καταπνίγηκε. Ο Μπούας - Γρίβας πέθανε στην Ιθάκη όπου κατέφυγε πληγωμένος, ενώ ο αδερφός του, Γκίνος Μπούας δεν κατάφερε να τον προστατεύσει και σκοτώθηκε από τους Τούρκους ενώ υποχωρούσε. 

## Δείτε επίσης
* Κατάλογος ελληνικών εξεγέρσεων στην Οθωμανική Αυτοκρατορία

## Πηγές
* Γιάννης Κορδάτος, Ιστορία της Νεώτερης Ελλάδας, Τόμος 9, σελ. 98-99.

Κατηγορία:Ιστορία της Ελλάδας
Κατηγορία:Βενετοτουρκικοί πόλεμοι
ΑΦΚ Μπόρνμουθ

Η **ΑΦΚ Μπόρνμουθ** (αγγλικά: *A.F.C. Bournemouth*) είναι ποδοσφαιρική ομάδα της Αγγλίας. Ιδρύθηκε το 1890 και η έδρα της βρίσκεται στην ομώνυμη πόλη Μπόρνμουθ της νότιας Αγγλίας. Γήπεδο της ομάδας είναι το  Ντην Κορτ, χωρητικότητας 11.700 θεατών.

## Ονομασία
Η Μπόρνμουθ ιδρύθηκε το 1890 με το όνομα «Μπόσκαμ Σαιντ Τζον'ς Ίνστιτιουτ Φούτμπωλ Κλαμπ» (Το Μπόσκαμ είναι προάστιο της πόλης Μπόρνμουθ). Το 1899 διαλύθηκε και ξαναδημιουργήθηκε την ίδια χρονιά με το όνομα «Μπόσκαμ Φούτμπωλ Κλαμπ». Το όνομα του συλλόγου άλλαξε το 1923 σε «Μπόρνμουθ & Μπόσκαμ Αθλέτικ Φούτμπωλ Κλαμπ» για να πάρει τελικώς η ομάδα το 1972 τη σημερινή της ονομασία, «Μπόρνμουθ Αθλέτικ Φούτμπωλ Κλαμπ».

## Παραπομπές


## Εξωτερικοί σύνδεσμοι
*Επίσημη ιστοσελίδα 


Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1890
Κατηγορία:Ιδρύσεις ποδοσφαιρικών ομάδων το 1899
Κατηγορία:Ποδοσφαιρικές ομάδες Αγγλίας
Θεόδωρος Μπούας - Γρίβας

Ο **Θεόδωρος Μπούας Γρίβας** ήταν Έλληνας αγωνιστής αρβανίτικης ή βλάχικης καταγωγής επί Τουρκοκρατίας. Ήταν αρματωλός στην περιοχή της Βόνιτσας και του Λούρου και ανήκε στην φάρα των Μπουαίων.

Το 1583, με την υποκίνηση των Βενετών που βρίσκονταν σε πόλεμο με την οθωμαντική αυτοκρατορία, ξεκίνησε εξέγερση σφάζοντας Οθωμανούς στο Ξηρόμερο και τη Βόνιτσα. Πολέμησε τους Τούρκους στον Αχελώο, αλλά πληγώθηκε βαριά και αναγκάστηκε να υποχωρήσει. Κατέφυγε στην Ιθάκη, όπου και υπέκυψε στα τραύματά του.

## Πηγές
* Γιάννης Κορδάτος, Ιστορία της Νεώτερης Ελλάδας, Τόμος 9, σελ. 98-99.

Κατηγορία:Έλληνες επαναστάτες
Πασκουαλίνο Ντε Σάντις

Ο **Πασκουαλίνο Ντε Σάντις** (*Pasqualino De Santis*, 24 Απριλίου 1927 - 23 Ιουνίου 1996) ήταν Ιταλός κινηματογραφιστής, βραβευμένος με Όσκαρ καλύτερης φωτογραφίαςγια την ταινία *[[Ρωμαίος και Ιουλιέτα (ταινία, 1968)|Ρωμαίος και Ιουλιέτα]]*.

## Βιογραφία
Γεννήθηκε ως Πασκουάλε Ντε Σάντις στο Φόντι της Ιταλίας και ήταν αδερφός του σκηνοθέτη του κινηματογράφου Τζουζέπε Ντε Σάντις. Εργάστηκαν από κοινού στις ταινίες *Non c'è pace tra gli ulivi*, *Uomini e lupi* (1956), *La strada lunga un anno* (1958) και  *La garçonnière* (1960).

Συνεργάστηκε με τον Φραντσέσκο Ρίζι στις ταινίες *C'era una volta* (1967), *Uomini contro* (1970), *[[Υπόθεση Ματέι]] (Il caso Mattei)* (1972), *Lucky Luciano* (1974), Ο Χριστός σταμάτησε στο Έμπολι (1979), *Τρεις Αδερφοί* (1981), *Κάρμεν* (1984), *Το Χρονικό Ενός Προαναγγελθέντος Θανάτου* (1987), *Ναπολιτάνικο Ημερολόγιο* (1992) και *La tregua* (1996), ταινία γυρισμένη στην Ουκρανία, όπου ο ίδιος πέθανε.

Στους συνεργάτες του Ντε Σάντις ήταν και ο Λουκίνο Βισκόντι, με τις ταινίες *[[Οι καταραμένοι (ταινία)|Οι καταραμένοι]] (La caduta degli dei)* (1969), *[[Θάνατος στη Βενετία]] (Morte A Venezia)* (1971), *Η γοητεία της αμαρτίας (Gruppo di famiglia in un interno)* (1974), *Ο αθώος (L'Innocente)* (1976), ο  Φεντερίκο Φελίνι με την ταινία *Block notes di un regista* (1969),  ο Τζόζεφ Λ. Μάνκιεβιτς  στην ταινία *Ο κολασμένος της Βενετίας (The Honey Pot)* (1966), ο Βιτόριο ντε Σίκα με την ταινία *Amanti* (1968), ο Τζόζεφ Λόουζι στην ταινία *Η Δολοφονία του Τρότσκι* (1972), ο Κάρλο Λιτσάνι  με το *Torino nera* (1972), ο Ρομπέρ Μπρεσόν με τα φιλμ *Lancelot du Lac * (1974), *Le diable probablement* (1977), *L'Argent* (1982), με τον Έττορε Σκόλα (*[[Μια ξεχωριστή μέρα]] (Una giornata particolare)*, 1977 και*La terrazza*, 1980) και τον Τζουλιάνο Μοντάλντο (με την τηλεοπτική σειρά *Μάρκο Πόλο*, 1982).

## Βραβεία
Ο Ντε Σάντις κέρδισε ένα Βραβείο Όσκαρ το 1968 για την δουλειά του στην ταινία *Ρωμαίος και Ιουλιέτα* του Φράνκο Τζεφφιρέλλι, ένα BAFTA και ένα Nastro d'Argento για την ταινία *Θάνατος στη Βενετία*, καθώς επίσης και 2 βραβεία Νταβίντ ντι Ντονατέλο, για την δουλειά του στις ταινίες *Τρεις Αδερφοί* και  *Κάρμεν*.

## Παραπομπές


## Εξωτερικοί σύνδεσμοι
* Ο καλλιτέχνης στην IMDB

Κατηγορία:Βραβευμένοι με BAFTA
Κατηγορία:Βραβευμένοι με Όσκαρ Καλύτερης Φωτογραφίας
Κατηγορία:Ιταλοί κινηματογραφιστές